Sciant presentes et futuri quia ego Petrus sacerdos, pro remedio anime mee et matris mee et ceterorum parentum meorum fidelium, dono ecclesie Dei que est constructa infra muros Matisconis et in honore gloriosissimi martiris Christi Vincentii dicata, medietatem unius mansi qui situs est in villa Casotis, qui vocatur de Margaritis. Terminatur autem ipse mansus a mane terra Hebreorum, a sero via, aquilone via publica, a meridie tenet usque ad monticulum ipsius hereditatis. Et dono in villa Fontanis medietatem alterius mansi, eo pacto ut habeant hoc canonici ejusdem loci in communione fratrum. Si quis autem parentum meorum, id est extraneorum, calumniaverit hoc donum, auctoritate Dei et Beate Marie, matris Domini, et omnes virtutes celorum, et Sancti Petri apostolorum principis, et Beati Vincentii atque omnium martirum Christi, et beatorum confessorum, atque omnium virginum, sit maledictus qui hoc contradixerit donum. Data per manum L. episcopi, atque Odonis decani, atque Johannis cantoris, et Artaldi archidiaconi...... Sic fiat, fiat.